 Imisakazo yehlelwe yisibalo sabalaleliIRADIO 2000, uDavid Mashabela ethula kuyo iThe Royal Playground, inyukelwe yisibalo sabalaleliFANELESIBONGE BENGU June 15, 2020SEHLILE isibalo sabalaleli bemisakazo eminingi emikhulu ngokwezibalo ezikhishwe ngabeBroadcast Reseach Council of South Africa. Izibalo zihlanganisa lezo zaphakathi kuka-Ephreli wonyaka odlule kuya kuMashi nonyaka.Uma ziqhathaniswa nezokugcina zaphakathi kukaJanuwari kuya kuDisemba ngonyaka odlule zikhomba ukuthi kwehlile ukulalelwa kwemisakazo eminingi.Umsakazo ozihola phambili Ukhozi FM kade unabalaleli abawu-7 661 000. Manje usunabawu-7 607 000. Isibalo sehle ngabalaleli abawu-54 000.IGagasi FM lona belinabalaleli abawu-1 219 000. Manje sebewu-1 191 000. Esinye isiteshi esizinze KwaZulu-Natal i-East Coast Radio isinabalaleli abangu-1 022 000 kade bengu-1 051 000 kuthi iVuma FM yasuka ku-222 000 yaba ku-210 000.Iziteshi ezinyukelwe yisibalo sabalaleli yiMetro FM esuke ku-4 277 000 yaba ku-4 331 000. IRadio 2000 nayo isibalo sayo sinyukile sisuka ku-735 000 saba ku-751 000.Eziteshini zomphakathi KwaZulu-Natal iNongoma FM igudluze Izwi Lomzansi esicongweni. INongoma FM isuke kubalaleli abawu-111 000 yaba nabawu-140 000. Ngakolunye uhlangothi Izwi Lomzansi ebelinabalaleli abawu-128 000 lehlele endaweni yesibili ngabalaleli. Selinabalaleli abawu-137 000.IHighway Radio ilalelwa ngabantu abawu-81 000, Icora FM inabawu-69 000, iRadio Khwezi bawu-63 000, Umgungundlovu Community Radio bawu-62 000, Maputaland Community Radio bawu-61 000, Imbokodo FM bawu-52 000, iNguna FM bawu-47 000, iZululand FM inabalaleli abawu-44 000 kuthi iNewcastle Community Radio ibe nabawu-37 000. 